ಖ್ಯಾತ ನಿರ್ದೇಶಕನನ್ನು ಅಟ್ಟಾಡಿಸಿ ಹೊಡೆದ ನಟಿ ಕೀರ್ತಿ ಸುರೇಶ್: ಇಲ್ಲಿದೆ ವೈರಲ್ ವಿಡಿಯೋ. ರಾಷ್ಟ್ರಪ್ರಶಸ್ತಿ ವಿಜೇತ ನಟಿ ಕೀರ್ತಿ ಸುರೇಶ್ ನಿರ್ದೇಶಕರೊಬ್ಬರನ್ನು ಓಡಾಡಿಸಿಕೊಂಡು ಹೊಡೆದಿದ್ದಾರೆ. ಅಷ್ಟೆ ಅಲ್ಲದೆ, ಈ ವಿಡಿಯೋವನ್ನು ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದು ಸಖತ್ ವೈರಲ್ ಆಗುತ್ತಿದೆ. ಜೊತೆಗೆ ನನ್ನ ಮುಂದಿನ ಟಾರ್ಗೆಟ್ ತೆಲುಗಿನ ಖ್ಯಾತ ನಟರೊಬ್ಬರು ಎಂದು ಹೇಳಿದ್ದಾರೆ. ಅಂದಹಾಗೆಯೇ ಕೀರ್ತಿ ಸುರೇಶ್ ಈ ರೀತಿ ಮಾಡಿದ್ದು ಕೇವಲ ತಮಾಷೆಗಾಗಿ. ಕೀರ್ತಿ ಸುರೇಶ್ ಸದ್ಯ ಬಹುನಿರೀಕ್ಷಿತ ರಂಗ್ ದೇ ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ . ವೆಂಕಿ ಅಟ್ಲೂರಿ ನಿರ್ದೇಶನದಲ್ಲಿ ಈ ಸಿನಿಮಾ ಮೂಡಿಬರುತ್ತಿದೆ . ಈ ಸಿನಿಮಾ ಶೂಟಿಂಗ್ ಬರದಿಂದ ಸಾಗುತ್ತಿದ್ದು , ಚಿತ್ರೀಕರಣದ ಬಿಡುವಿನ ವೇಳೆ ಕೀರ್ತಿ ಸುರೇರ್ಶ್ ನಿರ್ದೇಶಕ ವೆಂಕಿ ಅಟ್ಲೂರಿ ಅವರನ್ನು ಓಡಾಡಿಸಿಕೊಂಡು ಹೊಡೆದಿದ್ದಾರೆ . ಆದರೆ ಕೀರ್ತಿ , ನಿರ್ದೇಶಕ ವೆಂಕಿಯನ್ನು ತಮಾಷೆಗೆ ಹೊಡೆದಿದ್ದಾರಷ್ಟೆ . ಒಬ್ಬರ ಕತೆ ಮುಗಿಯಿತು , ಇನ್ನು ನನ್ನ ಪ್ರತೀಕಾರ ನಟ ನಿತಿನ್ ಮೇಲೆ ಎಂದು ಇನ್ಸ್ಟಾಗ್ರಾಂ ನಲ್ಲಿ ಬರೆದುಕೊಂಡಿದ್ದಾರೆ . ತಾವು ವೆಂಕಿಯನ್ನು ಹೊಡೆದ ವಿಡಿಯೋವನ್ನು ಸಹ ಇನ್ಸ್ಟಾಗ್ರಾಂ ನಲ್ಲಿ ಪೋಸ್ಟ್ ಮಾಡಿದ್ದಾರೆ ಕೀರ್ತಿ . ಕೀರ್ತಿ ಈ ರೀತಿ ಮಾಡಲು ಕಾರಣವಿದೆ . ಇತ್ತೀಚೆಗಷ್ಟೆ ಕೀರ್ತಿ ಸುರೇಶ್ ಶೂಟಿಂಗ್ ಸೆಟ್ನಲ್ಲಿ ನಿದ್ದೆ ಮಾಡುತ್ತಿರುವ ಫೋಟೋವನ್ನು ನಿತಿನ್ ಮತ್ತು ವೆಂಕಿ ಅಟ್ಲೂರಿ ಸಾಮಾಜಿಕ ಜಾಲತಾಣದಲ್ಲಿ ಶೇರ್ ಮಾಡಿಕೊಂಡಿದ್ದರು . ಈ ಕಾರಣಕ್ಕೆ ಕೀರ್ತಿ ನಿರ್ದೇಶಕ ವೆಂಕಿ ಅವರನ್ನು ಓಡಾಡಾಸಿಕೊಂಡು ಹೊಡೆದಿದ್ದಾರೆ . ಮಹಾನಟಿ ಸಿನಿಮಾದ ಭಾರಿ ಯಶಸ್ಸಿನ ಬಳಿಕ ನಟಿ ಕೀರ್ತಿ ಸುರೇಶ್ಗೆ ರಾಷ್ಟ್ರಮಟ್ಟದಲ್ಲಿ ಜನಪ್ರಿಯತೆ ಸಿಕ್ಕಿತು . ಸ್ಟಾರ್ ನಟರ ಸಿನಿಮಾಗಳಲ್ಲಿ ನಟಿಸುವ ಅವಕಾಶ ಅವರನ್ನು ಹುಡುಕಿಕೊಂಡು ಬರುತ್ತಿದೆ . ಅಲ್ಲದೆ , ಅವರು ಮಹಿಳಾಪ್ರಧಾನ ಸಿನಿಮಾಗಳತ್ತಲೂ ಹೆಚ್ಚು ಆಸಕ್ತಿ ತೋರಿಸಿದ್ದರು . ಪ್ರಸ್ತುತ , ರಜನಿಕಾಂತ್ ನಾಯಕತ್ವದ ಅಣ್ಣಾಥೆ ಸಿನಿಮಾಗೆ ಅವರು ಆಯ್ಕೆ ಆಗಿದ್ದಾರೆ . ಇನ್ನೂ ಹಲವು ಸಿನಿಮಾಗಳು ಅವರ ಕೈಯಲ್ಲಿವೆ .